Géza Zichy

Géza Zichy (23. heinäkuuta 1849 Sztára, Unkari – 14. tammikuuta 1924 Budapest, Unkari) oli unkarilainen säveltäjä ja kirjailija. Zichyn opettajia olivat Karl Mayrberger, Robert Volkmann ja Franz Liszt. Menetettyään 14-vuotiaana metsästysretkellä onnettomuudessa oikean käsivartensa hän jatkoi pianonsoitonopiskelua ja kehittyi vasemman käden käytössä taitavaksi. Hän opiskeli myös oikeustiedettä, sai korkeita virkoja ja oli ylähuoneen jäsen. Hän oli Budapestin konservatorion johtaja ja vuodesta 1891 Unkarin kansallisteatterin intendentti.

Zichy teki vuosikymmenten varrella hyväntekeväisyyskonserttimatkoja ja kävi myös  Skandinaviassa 1887. Hän sävelsi lauluja, vasemman käden pianoetydejä, joiden kokoelmaan sisältyy Lisztin esipuhe, sekä kuoroteoksia ja oopperoita, kuten Alár, 1896, Mestari Roland, 1899 ja Rákóczi-trilogian 1905–1912. Lisäksi hän on kirjoittanut lyyrisiä runoja, eepoksia, huvinäytelmiä, draamoja ja muistelmat.

Lähteet

Aiheesta muualla

Unkarilaiset pianistit
Unkarilaiset säveltäjät
Unkarilaiset kirjailijat
Unkarilaiset kreivit
Vuonna 1849 syntyneet
Vuonna 1924 kuolleet